王命卿，字简之，号匪蓼，广东广州府番禺县九传湖（今花县）人，明朝政治人物。万历三十一年（1603年）癸卯广东乡试举人，四十一年（1613年）癸丑科进士，授福建福清县知县。清介自持，以不肯阿权贵，调五河，有治声。迁刑部主事，歴郎中，出为长沙知府。时魏忠贤擅权，摧残善类，吏部刘弘化忤忠贤削职，坐賍罄产不办，命卿阴为之寛。及忠贤诛，弘化得复原官，命卿之力也。致仕归里，每以禄不逮亲为恨，自号匪蓼，人多其孝云。